“แข่งว่าว” สืบสานประเพณี การละเล่นท้องถิ่น
“แข่งว่าว” สืบสานประเพณี การละเล่นท้องถิ่น เสริมสร้างสันติสุขในสังคมพหุวัฒนธรรม ชาวบ้านลิดล ยะลา ชาวบ้าน 5 หมู่บ้านในตำบลลำดล ซึ่งมีทั้งชาวไทยพุทธและชาวไทยมุสลิม นำว่าววงเดือนหลากสีเข้าร่วมการแข่งขันว่าววงเดือน ในโครงการส่งเสริมประเพณีกิจกรรมการแข่งขันว่าว สืบสานประเพณี เสริมสร้างสันติสุข ตำบลลิดล  ซึ่งนายนูรดิน กะลูแป นายกองค์การบริหารส่วนตำบลลิดล  ร่วมกับชุมชน จัดการแข่งขันขึ้นระหว่างวันที่ 26-27 มี.ค.65 ที่บริเวณนาข้าวสนามโต๊ะแต หมู่ที่ 3 ตำบลลิดล อำเภอเมืองยะลา จังหวัดยะลา  เพื่อเป็นการเสริมสร้างสังคมพหุวัฒนธรรมและความสามัคคี ให้กับคนในพื้นที่สำหรับฤดูแห่งลมว่าว ซึ่งเริ่มมาตั้งแต่เดือนกุมภาพันธ์ไปจนถึงเมษายน  เป็นช่วงที่เหมาะกับการเล่นว่าว รวมถึงเป็นช่วงหลังฤดูเก็บเกี่ยว ทำให้ชาวบ้านมีเวลาที่จะนำว่าว มาร่วมการแข่งขัน เพื่อความสนุกสนานและผ่อนคลายจากการงาน  ท้องฟ้าจึงถูกประดับประดาด้วยว่าวนับ 100 ตัว ที่มีสีสันสวยงาม  ซึ่งว่าวบางตัวก็จะมีความโดดเด่น ตรงที่มีแอก  (ธนูว่าว)  เสียงดังไพเราะ อีกด้วยการแข่งขันในครั้งนี้ มีว่าวเข้าแข่งขัน รวม 136 ตัว แบ่งการแข่งขันเป็นระยะ 1 , 2 , 3    ประเภทของรางวัล มี 4 ประเภท (เฉพาะว่าววงเดือน)  ว่าวขนาด 3 เมตร  ว่าว ขนาด 2 เมตร  ว่าว ขนาด 1.5 เมตร และว่าว สวยงาม ซึ่งมีผู้ส่งเข้าร่วม 5 ตัว โดยมีคณะกรรมการเป็นผู้คัดเลือกส่วนรางวัลแต่ละประเภทก็มี 3 รางวัล ในแต่ละประเภท รางวัลที่ 1 เงินรางวัล 1,500 บาท  รางวัลที่ 2 เงินรางวัล 1,000 บาท และรางวัลที่ 3 เงินรางวัล 500 บาท